31997D0283
L 113/11
JURNALUL OFÍCIAL AL UNIUNII EUROPENE
DECIZIA COMISIEI
din 21 aprilie 1997
privind metodele de măsurare armonizate pentru determinarea concentrației masice de dioxine și furani din emisiile atmosferice în conformitate cu articolul 7 alineatul (2) din Directiva 94/67/CE privind incinerarea deșeurilor periculoase
(97/283/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 94/67/CE a Consiliului din 31 decembrie 1994 privind incinerarea deșeurilor periculoase (1), în special articolul 7 alineatul (2),
întrucât, în conformitate cu articolul 7 alineatul (2) din Directiva 94/67/CE, trebuie asigurate, la nivel comunitar, metode de măsurare armonizate pentru determinarea concentrației masice de dioxine și furani din emisiile atmosferice, în conformitate cu procedura prevăzută la articolul 16;
întrucât, pentru îndeplinirea acestei sarcini, Comisia este sprijinită de comitetul instituit prin articolul 16 din Directiva 94/67/CE privind incinerarea deșeurilor periculoase;
întrucât măsurile prevăzute de prezenta decizie sunt conforme cu avizul exprimat de acest comitet,
ADOPTĂ PREZENTA DECIZIE:
Articolul 1
Metodele de măsurare pentru determinarea concentrației masice de dioxine și furani din emisiile atmosferice, pr EN 1948 (iunie 1996): „Emisii provenite din surse fixe: determinarea concentrației masice în PCDDs/PCDFs, partea 1 - prelevare, partea 2 - extragere și purificare, partea 3 - identificare și cuantificare”, elaborate de Comitetul european pentru standardizare (CEN), constituie metodele de măsurare armonizate, menționate la articolul 7 alineatul (2) din Directiva 94/67/CE. Referința pr EN 1948 (iunie 1996) citată mai sus va deveni EN 1948 o dată cu adoptarea finală de către CEN.
Articolul 2
Prezenta decizie se adresează statelor membre.
Adoptată la Bruxelles, 21 aprilie 1997.